Պետական վերահսկողական ծառայության պետ Դավիթ Սանասարյանից սենսացիոն բացահայտումներ էին սպասվում, չարաշահումների վերաբերյալ թվեր, փաստեր, «չարաշահողների» անուններ։ Թվեր եւ փաստեր եղան՝ «Բարձրավոլտ էլեկտրացանցեր» ընկերություն, Ագրարային համալսարան, ոստիկանության «Լուսանշան» ՊՈԱԿ, որը լուծարման ընթացքում է հունվարից, եւ որով ՊՎԾ-ն «շտապ է զբաղվել», որ հետքերը շատ չվերանան, «Հայրենիք-Սփյուռք» ՊՈԱԿ, որում հայտնաբերված չարաշահումների մասին խոսվում է արդեն մոտ երեք ամիս, Էջմիածնի քաղաքապետարան, գեներալ Մանվել Գրիգորյանի ընտանիք։ Ի դեպ, սա միակ ազգանունն է, որ հնչեց Դավիթ Սանասարյանի 100 օրվան նվիրված ասուլիսի ժամանակ։